laion/Wikipedia-Exotic huggingface dataset:
আঞ্জুমান-ই-খুর্দ

আঞ্জুমান-ই-খুর্দ আফগানিস্তানের বাদাখশন প্রদেশের একটি গ্রাম। আঞ্জুমান উপত্যকায় অবস্থান করা এই গ্রামটি উপত্যকার শুরু থেকে প্রায় ১৮ মাইল দুরত্বে অবস্থিত। অন্য আরেকটি গ্রাম আনজুমান এটির খুব কাছাকাছি অবস্থিত। ২১ শতকের প্রায় কাছাকাছি সময়ে, গ্রামটিতে ৩০ টির মত দখলকৃত বাড়ি ছিল যেখানে প্রধানত তাজিকরা বসবাস করতেন। এলাকায় চাষবাষযোগ্য চারণভূমি ছিল খুবই উর্বর এবং অপেক্ষাকৃত দুর্বল সশস্ত্র, তবে সেখানে এখনো দুর্বল আধা বাহিনী রয়েছে। বাদাখশন প্রদেশ Adamec, Ludwig W., সম্পাদক (১৯৭২)। Historical and Political Gazetteer of Afghanistan। 1। Graz, Austria: Akadamische Druck-u. Verlangsanstalt। পৃষ্ঠা 18।
বিষাক্ত উদ্ভিদ

বিষাক্ত উদ্ভিদ হচ্ছে সেই সব উদ্ভিদ বা উদ্ভিদজাত দ্রব্য যা মানুষ বা অন্যান্য প্রাণীর দেহে ক্ষতিকর প্রভাব সৃষ্টি করে অথবা মৃত্যুর কারণ হতে পারে। তবে যে উদ্ভিদ তাজা অবস্থায় বিষাক্ত কিন্তু শুকালে বা রান্না করলে বিষাক্ততা হারায় তারা বিষাক্ত উদ্ভিদ হিসেবে গণ্য হবে না। এসব উদ্ভিদের পাতা, ছাল, ফুল এবং ফলে বিষ থাকতে পারে। অনেক উদ্ভিদের ল্যাটেক্স খুব বিষাক্ত হয়ে থাকে। বনের প্রাণীরাও এসব গাছ থেকে দূরে থাকে। সব উদ্ভিদই ভক্ষণযোগ্য কিংবা স্পর্শ করার মতো নয়। বিছুটি গাছ গায়ে জ্বালা ধরায়, ইউফোবিয়া এবং পয়জন আইভি ত্বকে ফুসকুড়ির সৃষ্টি করে। একটি নির্দিষ্ট উদ্ভিদ বিষাক্ত উদ্ভিদ হিসেবে তখনই গণ্য হবে যখন উদ্ভিদের কোষে কিছু বিশেষ ধরনের রাসায়নিক দ্রব্য যেমন অ্যালকালয়েড, গ্লাইকোসাইড, টক্সালবুমিন বা এদের মতো অন্য রাসায়নিক দ্রব্য মাত্রাতিরিক্ত থাকে। তবে এসব দ্রব্য যখন পরিমিত মাত্রায় থাকে তখন অধিকাংশ আপাত বিষাক্ত উদ্ভিদ একই রাসায়নিক দ্রব্যের কারণে চিকিৎসাক্ষেত্রে উপকারী উদ্ভিদ হিসেবে হতে পারে। তাই বিষাক্ত উদ্ভিদ ও ভেষজ উদ্ভিদের মধ্যে স্পষ্ট সীমারেখা টানা বেশ দূরহ কাজ। কিছু কিছু উদ্ভিদ মারাত্মক বিষাক্ত অর্থাৎ এগুলি খাওয়ার সঙ্গে সঙ্গে মৃত্যু ঘটতে পারে। তাই এগুলি মাঝে মাঝে আত্মহত্যা করার ও মানুষ মারার উদ্দেশ্যে ব্যবহার করা হয়। বেশ কিছু উদ্ভিদ অপরাধমূলক গর্ভপাত এবং অন্যান্য অসৎ উদ্দেশ্যেও ব্যবহৃত হয়। বাংলাদেশে প্রায় ৫,০০০ প্রজাতির সপুষ্পক উদ্ভিদ জন্মায়। এদের মধ্যে ভেষজ উদ্ভিদের সংখ্যা প্রায় ৫০০, কারণ এসব উদ্ভিদের ঔষধি গুণাবলি আছে। এসব উদ্ভিদের মধ্যে কিছু উদ্ভিদকে বিষাক্ত উদ্ভিদ শ্রেণিভুক্ত করা হয়, কারণ এগুলোকে সতর্ক ভাবে ব্যবহার করা না হলে বা পরিমিত মাত্রায় ব্যবহৃত না হলে প্রাণী দেহে বিষের প্রভাব সৃষ্টি করে। Pratidin, Bangladesh। "অরণ্য গভীরে ভয়ঙ্কর উদ্ভিদ - বাংলাদেশ প্রতিদিন"।
অধিকারী ঠাকুরের সেবাশ্রম

অধিকারী ঠাকুরের সেবাশ্রমটি চাঁদপুর জেলার ফরিদগঞ্জ উপজেলার লাউতলী গ্রামে অবস্থিত । এই আখড়াটি জগন্মোহনী বাউল মতবাদ এর একটি শাখা আখড়া । আনুমানিক তিনশত বছর আগে এই আখড়াটি প্রতিষ্ঠিত হয়। জানা যায় তৎকালীন শ্রীহট্র জেলার বর্তমান সিলেট জেলা থেকে কয়েকজন গোসাঁই লাউতলী গ্রামে দর্শন দেন । তারা মূলত জগন্মোহনা বাউল মতবাদ অনুসারী ছিলেন । তাদের মূল উদ্দেশ্যে ছিল নিরাকার নির্গুণ ব্রক্ষের উপাসনা ভক্তদের মাঝে বিতরণ করা, তাদের আমন্ত্রণ দেখে হাজার হাজার ভক্ত শিষ্য তাদেরকে দেখতে আসেন । প্রাপ্ত তথ্য থেকে জানা যায়, এই গোসাঁইরা অগাধ জ্ঞানের এবং আধ্যাত্নিক ক্ষমতার অধিকারী ছিলেন । উহাদের সাধন গুন আর আধ্যাত্নিক ক্ষমতায় মুগ্ধ হয়ে অনেক ভক্ত তাদের শিষ্য হয়ে পড়েন । তারা সবাই ছিলেন দীক্ষা গুরুর (রামকৃষ্ণ গোঁসাই) চরণ লাভের অধিকারী, সেই নামকে অক্ষুণ্ণ রাখতে এই আখড়ার নামকরণ করা হয় অধিকারী ঠাকুরের সেবাশ্রম । তারা এই আখড়ায় বসে ধ্যান ও নাম গান করতেন বলে শিষ্য পরম্পরাদের থেকে জানা যায় । এরা সকলে জগন্মোহনী বাউল মতবাদ অনুসারী ছিলেন । উহারা মূর্তি পূজায় বিশ্বাসী ছিলেন না । এরা নিরাকার নির্গুণ ব্রক্ষ্মের উপাসক কোন সাকার দেবতার আরাধনা করেনা। কিন্তু কূল গুরু (দীক্ষা গুরু) কে সাক্ষাত ভগবান বলে স্বীকার ও বিশ্বাস করে। এদের মধ্যে শৌচ ও অশৌচ বলে কোন কথা বা প্রথা নেই। আখড়ায় নিত্য দুই বার ভোগ প্রদান করা হয়, এবং ভোগের বস্তু ভক্তদের মাঝে বিতরণ করা হয়। এই সকল আখড়ায় যারা রক্ষণা-বেক্ষণের কাজ করেন তাদেরকে সেবাইত বলা হয়, আর সকল ভক্তদের একত্রে সেবাদার বলা হয়। সন্ধ্যার পর সকল ভক্তবৃন্দ একত্রে উপবিষ্ট হইয়া সন্ধ্যা আরতি ও নাম কীর্তন করিয়া থাকে, ভক্তগণের কোন মানসিক সিদ্ধ হইলে তারা আখড়া হরিলুট প্রদান করে, সকল ভক্ত একত্রিত হইয়া ঐ হরি লুটের কাজ সম্পন্ন করে, প্রাপ্ত ঐ মানসিক এর অর্থ দ্বারা আখড়ার ব্যয় নির্বাহ হইয়া থাকে। আখড়ার মূল ভবন অধিকারী ঠাকুরের সেবাশ্রমের গোসাঁইদের হাতের লাঠি ও বাঁশি আঠারো শতকের পরে এদের প্রসার বিস্তৃতি লাভ করে। ক্রমে হাজার হাজার ভক্তবৃন্দ এসে এই আখড়ার শিষ্যত্ব লাভ করে। এদের মধ্যে গৃহী ভাব দেখিতে পাওয়া যায় অর্থাৎ এরা গৃহে থেকে সাধন ভজন করে থাকে, যদিও এদের মধ্যে এক দলকে উদাসী ভাব দেখিতে পাওয়া যায়। এরা কূল গুরুর নিকট ব্রক্ষ্ম নাম গ্রহণ করিয়া তার অধীনে থেকে সাধন ভজন করে, এবং তার আজ্ঞা অনুসারে সাধন ভজনে প্রস্তুত হয়। এরূপে তাদের পুনরায় জন্ম হয় বলে এরা স্বীকার ও বিশ্বাস করে। কূল গুরু এদের দেবতা স্বরূপ, নিজ গুরু অবয়কে দেবতার ছবি মনে করিয়া এরা সাধন ভজন করে, সাকার দেবতার আরাধনা এদের মতে পুরোপুরি নিষিদ্ধ। শিষ্যদের কোন মানসিক অভিষ্ট সিদ্ধ হইলে, কূল গুরুর আদেশ অনুসারে মানসিক সিদ্ধ করার জন্য প্রতিশ্রুতি বদ্ধ হয়, বিবাহদি কার্য সম্পাদন করার জন্য দীক্ষা বা কূল গুরু যেরূপ, আদেশ করেন, তাহা অনুসারে বিবাহ কার্য সম্পন্ন করা হয়, যে সকল নারীগণ আখড়ার সেবা অর্চ্চনার কাজ করে তাদেরকে ঠাকুরানী বলা হয়, এরা সংসার ধর্ম অবলম্বন করিয়া সেবা অর্চ্চনার কাজ করিয়া থাকে। পুরুষ গোসাঁইদের কূল ব্রক্ষ্মচারী এবং নারী ঠাকুরানীদের ব্রক্ষ্মচারিনী বলা হয়। যে সকল পুরুষ গৃহে থাকিয়া ব্রক্ষচর্য পালন করে, তাদেরকে কূল ব্রক্ষ্মচারী বলা হয়, এরা যথাবিধানে সন্তান জন্মদান করিলেও ধর্মের কোন হেরপের হয়না। অক্ষয় কুমার দত্ত, ভারতবর্ষীয় উপাসক প্রথম খন্ড, জগন্মোহনী সম্প্রদায়
আও বারিক

আও বারি হচ্ছে আফগানিস্তানের বাদাখশন প্রদেশের অন্যতম একটি গ্রাম। এটি বাদাখশন প্রদেশের ফায়জাবাদ জেলা থেকে প্রায় ১৫ মাইল দক্ষিণ-পশ্চিমে অবস্থিত। আফগানিস্তানে এই একই নামে একটা উপত্যকাও রয়েছে, কওশন গিরিপথ থেকে উত্তরের দিকে অগ্রগামী। বাদাখশন প্রদেশ Adamec, Ludwig W., সম্পাদক (১৯৭২)। Historical and Political Gazetteer of Afghanistan। 1। Graz, Austria: Akadamische Druck-u. Verlangsanstalt। পৃষ্ঠা 18।
হাপু গান

হাপু গান পশ্চিমবঙ্গের বীরভূম-বাঁকুড়া-মুর্শিদাবাদ জেলার একটি প্রাচীন গান। এই গানের প্রসার ব্যাপক না হলেও এর গুরুত্ব অস্বীকার করা যায় না। সাধারণভাবে একে দুঃখ-বেদনার ও হাহাকারের গান বলা হলেও গভীরভাবে শুনলে বোঝা যায় হাপু গানে যে মূল সুরটি ধ্বনিত হয় তা হল প্রতিবাদী সুর। বিভিন্ন অঞ্চলে এই গান বিভিন্ন নাম পরিচিত। অঞ্চলভেদে এটি ‘হাপু’, ‘হাবু’ অথবা ‘হাফু’ নাম পরিচিত। তবে সর্বজনীনভাবে 'হাপু' নামটিই যথার্থ। ‘হাপু’ শব্দটি বিশ্লেষণ করলে পাওয়া যায় ‘হা’ এবং ‘পু’। 'হা' এবং 'পু' এই দুটি মাত্রা এই গানে বিশেষ ভাবে ব্যবহৃত হওয়ায় এই গানের নাম হাপু বলে মনে করা হয়। ‘হা’ শব্দের অর্থ হা-অন্ন, বা হাহাকার এবং ‘পু’ শব্দের অর্থ পূরণ। অর্থাৎ প্রাকৃতিক সম্পদচূত্য মানুষ গান গেয়ে তাঁরা নিজেদের হাহাকার বা কষ্ট পূরণ করত, অর্থাৎ হৃতসর্বস্বের হাহাকারই এই হাপু গান। হাপু গানের বৈশিষ্ট্য সম্পর্কে ড: আশুতোষ মহাশয় বলেছেন- সাধারণত দুইজন লোক একসঙ্গে এই গান গাহিয়া থাকে। একজনের হাতে মদিরা বা গোপীযন্ত্র থাকে, আর একজনের হাতে ছোট একখানি লাঠি। লাঠিধারী লোকটি গান গায় এবং তাহার সঙ্গী লোকটি ধুয়া ধরে। গাহিবার পদ্ধতিটি একটু অদ্ভুত। এক পদ করিয়া গান গায়, আর মুখে একপ্রকার শব্দ করিয়া নিজের পিঠেই লাঠি দিয়ে তাল ভাজে। অবিশ্রাম লাঠি চালনার ফলে এনেকের পিঠের কালশিরা দাগ পরিয়া যায়। কতকটা নমস্কারের ভঙ্গিতে লাঠিটাই হাত দিয়া ধরিয়া থাকে। হাপু গানের মধ্যে দিয়ে তৎকালীন সমাজজীবনের ছবি ভেসে ওঠে। একই সঙ্গে গ্রামবাংলার অর্থনৈতিক-রাজনৈতিক পরিকাঠামোর একটি প্রেক্ষাপট পাওয়া যায়।যেমন- ১. উকলীতে পালকী আঁকা বুলবুলিতে খায়। ছেলের নামে বিচেন পেড়ে নিজে ঘুম যায়। ২. ভারতে আর পাকিস্তানে লড়াই দেখ লেগেছে। বোমা তৈরি করেছে। সেই বোমা ছুটে এসে পাড়া গাঁয়ে পড়েছে। ছেলেদের চোখে দেখ জয় বাংলা হয়েছে। ডাক্তারখানা গিয়েছে, গরম জলে তুলো দিয়ে শ্যাক করতে বলেছে। বাংলা ছড়াসাহিত্যের জগতে হাপু গানের বিশেষ ভূমিকা আছে। মুহম্মদ আয়ুব হোসেনের লিপিবদ্ধ গানগুলি থেকে ছড়ার ঢঙে হাপু গানের উজ্জ্বল দৃষ্টান্ত খুঁজে পাওয়া যায়। হাপু গানের গঠনকে পুরোপুরি ছড়ার গঠন বলা যায়। যেমন- জামাই এলো কামাই করে খেতে দিব কি? হাত বাড়িয়ে দাও গামছা মুড়কি বেধে দি। উড়কি ধানের মুড়কি দেব পাতে জল খেতে। জ্যোষ্টি মাসে ছাতা দেব রোদে পথে যেতে। আবার দেখা যায়, ইলিক মিলিক শুলুক টি বড় শালুকের ফুল। এমন ঘরে দিওনা বিয়ে ব্যাঙে টানে চুল। ব্যাঙে করে ওডুর গাডুর কুচে করে হরি। হাজার টাকা দিয়ে পুকুর লোকের জ্বালায় মরি। ● ইউটিউব: হাপুখেলা ঝুমুর গান জাগের গান টপ্পা গান আখড়াই গান হোলবোল জাওয়া গান লোকসঙ্গীত চর্চা। ৩৭/৫, বেনিয়াটোলা লেন, কলকাতা-০৯: শীতল চৌধুরী। ১৯৯৮। পৃষ্ঠা ১১।  "আনন্দবাজার পত্রিকা - মুর্শিদাবাদ ও নদিয়া"। সংগ্রহের তারিখ ২০১৭-১২-১৪।  প্রথম খণ্ড (১৯৬২)। বাংলার লোক-সাহিত্য। ক্যালকাটা বুক হাউজ ১/১, কলেজ স্কোয়ার, কলিকাতা-১২: শ্রীআশুতোষ ভট্টাচার্য। পৃষ্ঠা ২৭০।  line feed character in |অবস্থান= at position 20 (সাহায্য)
পুণ্যিপুকুর ব্রত

পুণ্যিপুকুর ব্রত বাংলার হিন্দুসমাজের অশাস্ত্রীয় বা মেয়েলি ব্ৰতগুলির অন্তর্গত একটি কুমারীব্রত। গ্রামীণ বাংলার বাঙালি হিন্দুঘরের পাঁচ থেকে নয় বছর বয়সী কুমারী মেয়েরা চৈত্র মাসের সংক্রান্তি থেকে বৈশাখ মাসের শেষদিন (সংক্রান্তি) পর্যন্ত একমাসব্যাপী এই ব্রত পালন করে। ব্রতের উদ্দেশ্য হল বৈশাখ মাসের খরায় যাতে পুকুর জলশূন্য না হয় অথবা গ্রীষ্মঋতুতে যেন গাছ না মরে এবং ফসল যেন ভাল হয়। ব্রতের ছড়ায় প্রকৃতির মঙ্গল কামনা ছাড়াও কুমারী নারীর সৌভাগ্য ও সন্তানলাভের কামনা পরিস্ফুট। গ্রাম-বাংলার বসতবাড়ির মেঠো আঙিনা বা শানের মেঝেতে আল দিয়ে অথবা পুকুরপাড়ে বা বাগানে এই ব্রত করা হয়। অশাস্ত্রীয় মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না। পুণ্যিপুকুর ব্রতের তিনটি পর্যায় আছে। যথা: আহরণ, ক্রিয়া ও ছড়া। প্রথম পর্যায়ে ব্রত পালনের প্রয়োজনীয় উপাচার অর্থাৎ সাদাফুল, চন্দন, দূর্বা ঘাস, তুলসী গাছ, পাতাসমেত বেলগাছের ডাল, কয়েকটি কড়ি ও একঘটি জল সংগ্রহ করতে হয়। দ্বিতীয় পর্যায়ে চারদিকে চারটি ঘাটসহ চৌকো একটি পুকুর খনন করে প্রতিটি ঘাটের দুপাশ কড়ি দিয়ে সাজিয়ে পুকুরের মাঝখানে ফুলের মালা সজ্জিত তুলসীগাছ বা বেলগাছের ডাল বসানো হয়। তৃতীয় পর্যায়ে চার-ছয় পংক্তির ছড়া আবৃত্তি করে ঘটি দিয়ে গাছে জল ঢালা হয়। ব্রতের শেষে তিনবার চন্দন সহযোগে সাদাফুল ও দূর্বা ঘাস পুকুরে অঞ্জলি দিয়ে গলবস্ত্র হয়ে প্রণাম করা হয়। চারবছর পরপর নির্ধারিত সময়ে ব্রতপালনের পর এক কাহন কড়ি দিয়ে ব্রত উদ্‌যাপন করা হয়। ব্রতশেষে ব্রতিনীর ইচ্ছানুযায়ী এক বা চারজন ব্রাহ্মণকে সোনার বেল ও ষোড়শদান দক্ষিণা দিয়ে ভোজন করানোর রীতি আছে। বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ২৫৯ চক্রবর্তী, ড. বরুণকুমার সম্পাদিত (১৯৯৫)। বঙ্গীয় লোকসংস্কৃতিকোষ। কলকাতা: অপর্ণা বুক ডিস্ট্রিবিউটার্স। পৃষ্ঠা ২৪৩–২৪৪। আইএসবিএন 81-86036-13-X।
পাটালি মাছুয়াখালী ইউনিয়ন

পাতলি মাছুয়াখালী বাংলাদেশের কক্সবাজার জেলার অন্তর্গত কক্সবাজার সদর উপজেলার একটি ইউনিয়ন। পাটালি মাছুয়াখালী ইউনিয়নের আয়তন ৬৭২৩ একর (২৭.২১ বর্গ কিলোমিটার)। ২০১১ সালের পরিসংখ্যান অনুযায়ী পাটালি মাছুয়াখালী ইউনিয়নের লোকসংখ্যা ৩০,৭৬২ জন। এর মধ্যে পুরুষ ১৫,৮৮৯ জন এবং মহিলা ১৪,৮৭৩ জন। কক্সবাজার সদর উপজেলার দক্ষিণাংশে পাটালি মাছুয়াখালী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৫ কিলোমিটার। এ ইউনিয়নের উত্তরে ভারুয়াখালী ইউনিয়ন, উত্তর-পশ্চিমে খুরুশকুল ইউনিয়ন, দক্ষিণে ঝিলংজা ইউনিয়ন এবং পূর্বে রামু উপজেলার চাকমারকূল ইউনিয়ন ও জোয়ারিয়ানালা ইউনিয়ন অবস্থিত। পাটালি মাছুয়াখালী ইউনিয়ন কক্সবাজার সদর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম কক্সবাজার সদর মডেল থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এ ইউনিয়নের গ্রামগুলো হল: মাইজপাড়া নয়াপাড়া পাটালি মাছুয়াখালী তোতকখালী কাঁঠালিয়ামুরা ছনখোলা জুমছড়ি ধাউনখালী ডিকপাড়া পরানিয়াপাড়া মুহসিনিয়াপাড়া ঘাটকুলিয়াপাড়া গোলারপাড়া পাটালি মাছুয়াখালী ইউনিয়নের সাক্ষরতার হার ২৬.৯২%। এ ইউনিয়নে ১টি মাধ্যমিক বিদ্যালয়, ২টি দাখিল মাদ্রাসা, ২টি নিম্ন মাধ্যমিক বিদ্যালয় ও ১৪টি প্রাথমিক বিদ্যালয় রয়েছে। মাধ্যমিক বিদ্যালয় পাটালি মাছুয়াখালী উচ্চ বিদ্যালয় মাদ্রাসা তোতকখালী দারুল কোরআন দাখিল মাদ্রাসা পাটালি মাছুয়াখালী আদর্শ দাখিল মাদ্রাসা প্রাথমিক বিদ্যালয় কাঁঠালিয়ামুরা সরকারি প্রাথমিক বিদ্যালয় ঘোনাপাড়া সরকারি প্রাথমিক বিদ্যালয় ছনখোলা ঘোনারপাড়া সরকারি প্রাথমিক বিদ্যালয় ছনখোলা সরকারি প্রাথমিক বিদ্যালয় জুমছড়ি ঘাটকুলিয়াপাড়া সরকারি প্রাথমিক বিদ্যালয় ডিকপাড়া সরকারি প্রাথমিক বিদ্যালয় তোতকখালী মধ্যম ঘোনাপাড়া সরকারি প্রাথমিক বিদ্যালয় তোতকখালী সরকারি প্রাথমিক বিদ্যালয় ধাউনখালী রহমানিয়া সরকারি প্রাথমিক বিদ্যালয় পরানিয়াপাড়া সরকারি প্রাথমিক বিদ্যালয় পশ্চিম ডিকপাড়া সরকারি প্রাথমিক বিদ্যালয় পাটালি চৌধুরীপাড়া সরকারি প্রাথমিক বিদ্যালয় পাটালি মাছুয়াখালী সরকারি প্রাথমিক বিদ্যালয় মুহসিনিয়াপাড়া সরকারি প্রাথমিক বিদ্যালয় পাটালি মাছুয়াখালী ইউনিয়নে যোগাযোগের প্রধান সড়ক হল কক্সবাজার-পাটালি মাছুয়াখালী সড়ক। প্রধান যোগাযোগ মাধ্যম সিএনজি চালিত অটোরিক্সা। পাটালি মাছুয়াখালী ইউনিয়নের উত্তর প্রান্ত দিয়ে ভারুয়াখালী খাল, পূর্ব প্রান্ত দিয়ে চাকমারকূল খাল এবং দক্ষিণ প্রান্ত দিয়ে বাঁকখালী নদী প্রবাহিত হচ্ছে। পাটালি মাছুয়াখালী ইউনিয়নের প্রধান হাট-বাজার হল জুমছড়ি চেরাংঘর বাজার। বর্তমান চেয়ারম্যান: মোহাম্মদ আব্দুল্লাহ কক্সবাজার সদর উপজেলা কক্সবাজার সদর থানা কক্সবাজার জেলা "কক্সবাজার সদর উপজেলা - বাংলাপিডিয়া"। bn.banglapedia.org।  "গ্রামভিত্তিক লোকসংখ্যা - পিএমখালী ইউনিয়ন - পিএমখালী ইউনিয়ন"। pmkhaliup.coxsbazar.gov.bd। ২৫ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৭।  "মাধ্যমিকবিদ্যালয় - পিএমখালী ইউনিয়ন - পিএমখালী ইউনিয়ন"। pmkhaliup.coxsbazar.gov.bd।  "মাদ্রাসা - পিএমখালী ইউনিয়ন - পিএমখালী ইউনিয়ন"। pmkhaliup.coxsbazar.gov.bd।  http://180.211.137.51:321/DashboardunionN.aspx?div=4&dis=412&thana=41207&union=03[স্থায়ীভাবে অকার্যকর সংযোগ] "খাল ও নদী - পিএমখালী ইউনিয়ন - পিএমখালী ইউনিয়ন"। pmkhaliup.coxsbazar.gov.bd। ১৯ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৭।  "হাট বাজারের তালিকা - পিএমখালী ইউনিয়ন - পিএমখালী ইউনিয়ন"। pmkhaliup.coxsbazar.gov.bd।
১৯ ফেব্রুয়ারি

১৯ ফেব্রুয়ারি গ্রেগরীয় বর্ষপঞ্জী অনুসারে বছরের ৫০তম দিন। বছর শেষ হতে আরো ৩১৫ (অধিবর্ষে ৩১৬) দিন বাকি রয়েছে। ১৩৮৯ - সুলতান গিয়াসউদ্দিন তুঘলক (দ্বিতীয়) দিল্লীতে নিহত হন। ১৬১৮ - ডেনিস-অস্ট্রেলিয়া যুদ্ধের অবসান। মাদ্রিদ শান্তি চুক্তি অনুমোদন। ১৮০৩ - সুইজারল্যান্ডে মধ্যস্থতা আইন পাস (যে আইনের অধীনে ক্যান্টনস পুনরায় স্বাধীনতা অর্জন করে)। ১৮৫৫ - লিভারপুলে খাদ্যা দাঙ্গা শুরু। ১৮৭৮ - টমাস আলভা এডিসন ফনোগ্রাফ পেটেন্ট করেন। ১৮৯১ - ‘অমৃত বাজার পত্রিকা’ দৈনিক পত্রিকা হিসেবে প্রকাশিত হয়। ১৮৯৭ - শিকাগো ধর্মসভা শেষে ১৮ ফেব্রুয়ারি জাহাজ হতে অবতরণের পর, শিয়ালদহগামী ভোরবেলার ট্রেনে স্বামী বিবেকানন্দ বজবজ হতে কলকাতায় ফেরেন। ১৯০৪ - ব্রিটিশ ভারতের ভাইসরয় লর্ড কার্জন ঢাকাতে কার্জন হলের ভিত্তি প্রস্তর স্থাপন করেন। ১৯২৪ - জেনেভায় আন্তর্জাতিক মাদক কনভেনশন স্বাক্ষরিত হয়। ১৯৪১ - কেনিয়ায় অবস্থানরত ব্রিটিশ বাহিনী ইতালীয় সোমালিল্যান্ড দখল করে নেয়। ১৯৪২ - দ্বিতীয় বিশ্বযুদ্ধে অস্ট্রেলিয়ার মূল ভূখন্ডে জাপানের প্রথম বিমান হামলা। ২৪৩ কর্মকর্তা নিহত। ২৩ টি বিমান বিধ্বস্ত ৮টি জাহাজডুবি। ১৯৫১ - নেপালে গণঅভ্যুত্থানে ১০৪ বছরের পুরনো রানা শাসনামলের পতন এবং রাজ পরিবারের ক্ষমতায় পুনঃঅধিষ্ঠিত। ১৯৫১ - বিখ্যাত ফরাসি লেখক, নৈতিকতাবাদী, দার্শনিক আন্দ্রে জিঁদ পরলোকগমন করেন। ১৯৬৩ - সোভিয়েত ইউনিয়ন কিউবা থেকে সশস্ত্র বাহিনী প্রত্যাহারে সম্মত হয়। ১৯৭৪ - বাংলাদেশ শিল্পকলা একাডেমী বাংলাদেশের রাজধানী ঢাকার রমনা থানার সেগুনবাগিচায় প্রতিষ্ঠিত হয়। ১৯৮০ - ইসলামী প্রজাতন্ত্র ইরানের প্রতিষ্ঠাতা ইমাম খোমেনী ইরানের প্রথম অভিভাবক পরিষদের জন্য ইসলাম বিষয়ক বিশেষজ্ঞ বা ফকিহদের মনোনয়ন দান করেন। ১৯৮৮ - ইরানের একটি যাত্রীবাহী বিমানের উপর ইরাকের সাবেক স্বৈরশাসকের সেনাবাহিনীর ক্ষেপণাস্ত্র হামলায় হোজ্জাতুল ইসলাম ফাজল্লাহ মাহলাদী শহীদ হন। ১৯৯৩ - হাইতিতে ১৫শ যাত্রীবাহী ফেরীডুবি। জীবিত উদ্ধার মাত্র ২৮৫ জন। ২০১৮ - বাংলাদেশে ফোরজি সেবা চালু হয়। ১৪৭৩ - নিকোলাউস কোপার্নিকাস, বিখ্যাত জ্যোতির্বিজ্ঞানী ছিলেন।(মৃ.১৫৪৩) ১৬৩০ - ভারতের মারাঠা সাম্রাজ্যের প্রতিষ্ঠাতা যোদ্ধা রাজা ছত্রপতি শিবাজী মহারাজ জন্ম গ্রহণ করেন ।(মৃ.০৩/০৪/১৬৮০) ১৭৩২ - ইংরেজ নাট্যকার রিচার্ড কাম্বারল্যান্ড জন্মগ্রহণ করেন। ১৮৬১ - কলকাতার দক্ষিণেশ্বর কালীমন্দিরের প্রতিষ্ঠাতা ও জন হিতৈষী লোকমাতা রাণী রাসমণি প্রয়াত হন ।(জ.২৮/০৯/১৭৯৩) ১৯১৫ - গোপালকৃষ্ণ গোখলে, ভারতীয় রাজনীতিবিদ। (জ.১৮৬৬) ১৯৪৭ - সমাজসেবক স্যার আজিজুল হক মৃত্যুবরণ করেন। ১৯৭৮ - পঙ্কজ কুমার মল্লিক, ভারতীয় বাঙালি কণ্ঠশিল্পী, সঙ্গীত পরিচালক ও অভিনেতা। (জ.১৯০৫) ১৯৯০ - মাইকেল পাওয়েল, ইংরেজ চলচ্চিত্র পরিচালক, প্রযোজক ও চিত্রনাট্যকার। (জ. ১৯০৫) ১৯৯৭ - চীনের শীর্ষ নেতা দেন শিয়াও পিং মৃত্যুবরণ করেন। ১৯৯৯ - ভারতের বাঙালি সাহিত্যিক ও বাংলা সাহিত্য পত্রিকা 'দেশ' র প্রখ্যাত সম্পাদক সাগরময় ঘোষ প্রয়াত হন ।(জ.২২/০৬/১৯১২) ২০১৭ - বনশ্রী সেনগুপ্ত, প্রবাদপ্রতিম ভারতীয় বাঙালি গায়িকা। (জ.১৯৪৫) ২০১৯ - মুহম্মদ খসরু, বাংলাদেশের চলচ্চিত্র আন্দোলনের অন্যতম পথিকৃৎ। (জ. ১৯৪৬) প্রতীক চৌধুরী, ভারতীয় বাঙালি সঙ্গীতশিল্পী। ২০২৩ - সাবেক যোগাযোগ ও তথ্যমন্ত্রী ব্যারিস্টার নাজমুল হুদা। (জ. ০৬/০১/১৯৪৩) ভাসিল লেভস্কির স্মৃতিচারণ (বুলগেরিয়া) পতাকা দিবস (তুর্কমেনিস্তান) শিবাজী জয়ন্তী (মহারাষ্ট্র, ভারত) উইকিমিডিয়া কমন্সে ১৯ ফেব্রুয়ারি সংক্রান্ত মিডিয়া রয়েছে। "হৃদরোগে আক্রান্ত হয়ে প্রয়াত সঙ্গীতশিল্পী প্রতীক চৌধুরী"। সংগ্রহের তারিখ ২০২৩-০২-১৯।
২০১৭–১৮ শ্রীলঙ্কা ক্রিকেট দলের বাংলাদেশ সফর

শ্রীলঙ্কা জাতীয় ক্রিকেট দল দুইটি টেস্ট ক্রিকেট এবং তিনটি টুয়েন্টি২০ আন্তর্জাতিক খেলার জন্য বাংলাদেশ সফর করে, যা জানুয়ারি থেকে ফেব্রুয়ারি ২০১৮-এ অনুষ্ঠিত হয়। এই সফরের পূর্বে, উভয় দলই জিম্বাবুয়ের সাথে ত্রি-দেশীয় সিরিজ খেলে থাকবে। ডিসেম্বর ২০১৭-তে, মুশফিকুর রহিমকে পরিবর্তন করে বাংলাদেশ টেস্ট স্কোয়াডের নতুন অধিনায়ক হিসেবে সাকিব আল হাসানের নাম ঘোষণা করা হয়েছে। বাংলাদেশ টসে জিতে ব্যাটিংয়ের সিদ্ধান্ত নেয়। সানজামুল ইসলাম (বাংলাদেশ) তার টেস্ট অভিষেক হয়। মাহমুদুল্লাহ রিয়াদ টেস্টে প্রথমবারের মতো বাংলাদেশকে নেতৃত্ব দিয়েছিলেন এবং টেস্টে ২০০০ রান করেছিলেন। মমিনুল হক টেস্টে বাংলাদেশের ব্যাটসম্যানের দ্বিতীয় দ্রুততম সেঞ্চুরি (৯৬ বল) এবং টেস্টে ২০০০ রান করার সবচেয়ে দ্রুততম বাংলাদেশ ব্যাটসম্যান হয়েছেন। একদিনের টেস্টে (৩৭৪) একদিনের ম্যাচে বাংলাদেশ দ্বিতীয় সর্বোচ্চ রান সংগ্রহ করে। ধনঞ্জয় ডি সিলভা পাশাপাশি শ্রীলঙ্কার হয়ে ১,০০০ টেস্ট রানের লক্ষ্যে পৌঁছে যাওয়া যুগ্ম-দ্রুততম ব্যাটসম্যান হয়েছিলেন রয় ডায়াস ও মাইকেল ভ্যানডর্ট (২৩ ইনিংস)। কুশল মেন্ডিস তাঁর জন্মদিনে শ্রীলঙ্কার হয়ে টেস্ট সেঞ্চুরি করা প্রথম ব্যাটসম্যান এবং টেস্টে তার সর্বোচ্চ রান (১৯৬) নথিভুক্ত করেছেন। রোশেন সিলভা (শ্রীলঙ্কা) তার টেস্ট অভিষেক হয়। শ্রীলঙ্কার স্কোর ৭১৩/৯ d তার যৌথ পঞ্চম-সর্বোচ্চ মোট টেস্টে। শ্রীলঙ্কা টসে জিতে ব্যাটিংয়ের সিদ্ধান্ত নেয়। আকিলা ধনঞ্জয় (শ্রীলঙ্কা) তার টেস্ট অভিষেক হয়। সুরঙ্গা লকমল (শ্রীলঙ্কা) টেস্টে তার ১০০ তম উইকেট গ্রহণ করেন। রঙ্গনা হেরাথ (শ্রীলঙ্কা) টেস্টে সবচেয়ে সফল বামহাত বোলার হয়ে ওঠে, যখন তিনি ৪১৫ তম উইকেট শিকার করেন ওয়াসিম আকরামের (পাকিস্তান) মোট ৪১৪ উইকেট। বাংলাদেশ টসে জিতে ব্যাটিংয়ের সিদ্ধান্ত নেয়। আরিফুল হক, জাকির হাসান, আফিফ হোসেন, নাজমুল ইসলাম (বাংলাদেশ) ও শেহান মধুশঙ্কা (শ্রীলঙ্কা) তার টি২০আই অভিষেক হয়। মাহমুদুল্লাহ রিয়াদ বাংলাদেশের অধিনায়কত্ব টি২০আই প্রথমবার। এটি বাংলাদেশের ছিল টি২০আইর মধ্যে সর্বোচ্চ মোট। বাংলাদেশ টসে জিতে ফিল্ডিংয়ের সিদ্ধান্ত নেয়। মাহেদী হাসান, আবু হায়দার (বাংলাদেশ) ও আমিলা আপন্সো (শ্রীলঙ্কা) তার টি২০আই অভিষেক হয়। "Future Tours Programme" (পিডিএফ)। International Cricket Council। সংগ্রহের তারিখ ১৬ জানুয়ারি ২০১৬।  "Bangladesh, SL, Zim series confirmed"। News Day। সংগ্রহের তারিখ ১০ ডিসেম্বর ২০১৭।  "Itinerary for Tri-Nation (BAN-SL-ZIM) ODI Series, Test Series (BAN – SL) and T20i Series (BAN – SL)"। Bangladesh Cricket Board। ১৭ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৭।  "Bangladesh to host first tri-series since 2010"। ESPN Cricinfo। সংগ্রহের তারিখ ১৪ ডিসেম্বর ২০১৭।  "Shakib named new Bangladesh Test captain"। ESPN Cricinfo। সংগ্রহের তারিখ ১০ ডিসেম্বর ২০১৭।
পান্ডুয়া

পান্ডুয়া প্রাচীন লাউড় রাজ্যের অধীন পরিচালিত খণ্ড রাজ্যের নাম। বর্তমান সুনামগঞ্জ জেলার জগন্নাথপুর উপজেলায় পান্ডুয়া রাজ্যের অবস্থান ছিল বলে বিভিন্ন ইতিহাস গ্রন্থে উল্লেখ আছে। লাউড়ের রাজা রাজা বিজয় মাণিক্য পান্ডুয়া রাজ্য প্রতিষ্ঠা করেন বলে ঐতিহাসিক অচ্যুতচরণ চৌধুরী তত্ত্বনিধি শ্রীহট্টের ইতিবৃত্ত গ্রন্থে লিখেন। পান্ডুয়া রাজ্যের রাজকীয় সিকি মুদ্রা থেকে প্রাপ্ত প্রমাণ অনুযায়ী, পান্ডুয়া রাজ্যের প্রতিষ্টাকাল দ্বাদশ শতাব্দির শেষার্ধে ছিল বলে ধরা হয়। রাজা বিজয় মাণিক্যের রাজত্ব কালে বঙ্গের ব্রাহ্মণরা রাজা বল্লান সেন কর্তৃক অপমানিত হয়ে লাউড় রাজ্যে আশ্রয় নেয়। রাজা বিজয় মাণিক্য জগন্নাথপুর অঞ্চলে বিভিন্ন স্থানে ঐ ব্রাহ্মদের স্থাপনা গড়ে দেন। তত্ত্ব অনুসন্ধানে জানা যায়, রাজা বিজয় মাণিক্য ব্রাহ্মণ ভক্ত ছিলেন। তিনি জগন্নাথ মিশ্র নামে দৈব্য শক্তি সম্পন্য জৈনক ব্রাহ্মণকে দিয়ে দেবার্চনায় বাসুদেব মন্দির নির্মাণ করান। পান্ডুয়া রাজ্য পরবর্তীকালে জগন্নাথ মিশ্র ব্রাহ্মণের নামানুসারে জগন্নাথপুর রাজ্য হিসেবে খ্যাত হয়ে ওঠে। প্রাচীন পান্ডুয়া রাজ্য বর্তমানে একটি নগর, যা পেরুয়া নামে অবহিত হচ্ছে। সিলেট বিভাগের ইতিবৃত্ত ডঃ মোহাম্মদ মুমিনুল হক, প্রকাশক - সেন্টার ফর বাংলাদেশ রিসার্চ ইউ কে, প্রকাশকাল সেপ্টেম্বর ২০০১। শ্রীহট্টের ইতিবৃত্ত পূর্বাংশ, দ্বিতীয় ভাগ, তৃতীয় খণ্ড, প্রথম অধ্যায়, গ্রন্থকার - অচ্যুতচরণ চৌধুরী তত্ত্বনিধি; প্রকাশক: মোস্তফা সেলিম; উৎস প্রকাশন, ২০০৪।
আবুল কালাম শামসুদ্দিন (দ্ব্যর্থতা নিরসন)

আবুল কালাম শামসুদ্দিন বলতে বুঝানো হতে পারেঃ আবুল কালাম শামসুদ্দিন (মৃত্যুঃ ১৯৭১) - মুক্তিযুদ্ধে শহীদ একজন সরকারি কর্মকর্তা। আবুল কালাম শামসুদ্দীন (১৮৯৭ - ১৯৭৮) - একজন বাঙালী সাহিত্যিক ও রাজনীতিবিদ। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
শতরঞ্জ (চলচ্চিত্র)

শতরঞ্জ (বাংলা: দাবা) একটি ১৯৯৩ সালের ভারতীয় হিন্দি ভাষার চলচ্চিত্র যা আজিজ সেজওয়াল পরিচালিত, মিঠুন চক্রবর্তী, জ্যাকি শ্রফ, কাদের খান, জুহি চাওলা এবং দিব্যা ভারতী অভিনয় করেছেন। কাদের খানের ছেলে সরফরাজ খান ছোট একটি চরিত্রে চলচ্চিত্রে হাজির ছিলেন। ছবিটি বক্স অফিসে ঝড়তুলেছিল এবং সেই সময়ের একটি সফল ছবি ছিল এটি। শতরঞ্জ ছবিটি হল তিন ভাই ধর্মরাজ (কাদার খানের), ডিকি (মিঠুন চক্রবর্তী) এবং ডিনো (জ্যাকি শ্রফ) এর গল্প। ধর্মরাজ তার দুই ছোট ভাইয়ের সাথে একটি গ্যারেজ চালায় এবং তিনি নারীদেরকে ঘৃণা করে তার সমস্ত জীবন যাপন করেন। তিনি প্রেমে পড়া এবং বিবাহিত হওয়া থেকে তার ভাইদের নিষিদ্ধ করেন। ডিকি ও ডিনো দুজনে রাধা (জুহি চাওলা) এবং রেণু (দিব্যা ভারতী) সাথে প্রেমে দেখা যায় তখন ভাইয়ের মধ্যে উত্তেজনা দেখা দেয়। পরে ধর্মরাজ রেণু ও রাধার বিয়ে থেকে তাদের বিরত করেন, এবং ভাইয়েরা বাড়িতে চলে যায়। তারা শীঘ্রই বাস্তব কারণ আবিষ্কার করেন ধর্মরাজ নারীদের ঘৃণা করেন। তারা প্রকৃতপক্ষে একটি ধনী ব্যবসা সাম্রাজ্যের প্রকৃত উত্তরাধিকারী, যা তাদের মায়ের মৃত্যুর আগে তাদের পিতার (উন্নয়ন আনন্দের) দ্বারা পরিচালিত হয়েছিল। তাদের মায়ের মৃত্যুর পর তার বাবা দ্বিতীয় বিয়ে করেছিলেন এবং তাদের সৎমা (উষা নাদকারণি) তাদের প্রতি অসদাচরণ করেছিলেন। তাদের রবিন (শক্তি কাপুর) নামে একটি সৎ ভাই আছে। এই কারণেই ধর্মযাজ বাড়ি ত্যাগ করে তার সাথে তার দুই ভাইকে নিয়ে যায়। তিনি কখনো বিয়ে না করার শপথ নেন কারণ তিনি ভয় করতেন যে তার স্ত্রী তার ভাইদের সাথে খারাপ আচরণ করবে। ডিনো ও ডিংকার তারা ভাইয়ের বাড়িতে ফিরে আসে এবং তিনি ধীরে ধীরে রেণু ও রাধাকে মেনে নিতে করতে শুরু করেন। এদিকে, তাদের সতীর্থরা দুর্নীতিবাজ প্রজাপতি (কিরণ কুমার) এর হাতে তার ব্যবসা ছেড়েছে, যারা তাদের বাবার প্রকৃত খুনীও। প্রজাপান্তি তাদের সম্পদ চুরি করার এবং তাদের অপরাধের জন্য তাদের ফ্রেম করার পরিকল্পনা করে যখন তাদের ভাইয়েরা শীঘ্রই তাদের আত্মীয়স্বজনকে বাঁচাতে রবিনের সাথে মিলিত হয়। মিঠুন চক্রবর্তী ড্যান্ডি ভারমা হিসাবে জ্যাকি শ্রফ ডিনো বর্মা কাদের খান হিসাবে ধর্মরাজ ভারমা জুহি চাওলা রাধা হিসাবে দিব্যা ভারতী রেণুর মতো রবিনের মত শক্তি কাপুর উষা নাদরনীর শ্রীমতী বর্মা কিরণ কুমার প্রজাপতি হিসাবে রাজু শ্রেষ্ঠা ডিংকার বন্ধু হিসাবে যমুনা রোজি হিসাবে উন্নয়ন আনন্দের শ্রীরূপ হিসাবে শ্রীমতি সরফরাজ খান যুবা ধর্মরাজ হিসাবে ১৯৯৩ সালের ডিসেম্বরের শেষের দিকে দিব্যা ভারতী অভিনীত ছবিটি প্রদর্শিত হয়েছিল, যেখানে এপ্রিল ১৯৯৩ সালে দিব্যা ভারতীর মৃত্যুর আট মাস পরে ডিসেম্বর মাসে ছবিটি মুক্তি পায়। যদিও তার মৃত্যুর আগে ছবিতে তার দৃশ্যগুলিতে অভিনয় সম্পন্ন করেছিল, একটি ডাব শিল্পকে তার ভয়েস ডাব করার জন্য ব্যবহার করা হয়েছিল। http://ibosnetwork.com/asp/filmbodetails.asp?id=Shatranj+%281993%29[স্থায়ীভাবে অকার্যকর সংযোগ] http://www.imdb.com/title/tt0108109/ http://ibosnetwork.com/asp/filmbodetails.asp?id=Shatranj+%281993%29[স্থায়ীভাবে অকার্যকর সংযোগ]